મહેસાણા દૂધ સાગર ડેરીના ઓડિટમા આવેલી ક્ષતિઓ સંબધે અગાઉ વારંવાર લેખિત આપવા છતા ખુલાસો ના કરનાર ડેરીના ચેરમેન અને નિયામક મંડળ સામે ગાંધીનગર રજીસ્ટ્રારે કલમ ૮૫ અંતર્ગત કારણદર્શક નોટીસ કાઢી આગામી ૨૧મી મેના રોજ વકીલ સાથે હાજર થવા આદેશ કર્યો હતો. મહેસાણા દૂધ સાગર ડેરીનું ગત ૧એપ્રિલ,૨૦૧૬ થી ૩૧ માર્ચ,૨૦૧૭ દરમિયાન થયેલા ઓડિટમાં કેટલીક ગંભીર ક્ષતિઓ જણાઇ આવતા અગાઉ સ્પેશયલ ઓડિટર દૂધે ૬૦ દિવસમા ખુલાસો કરવા સૂંચના આપી હતી. પરંતુ આ સંબધે ડેરીના સંચાલકો દ્વારા કોઇ જ ખુલાસો કરાયો નોહતો.જેને પ ગલે બુધવારે ગાંધીનગર રજીસ્ટ્રારે સહકારી કાયદાની કલમ-૮૫ની જોગવાઇ મુજબ કલમ ૮૫ હેઠળ ડેરીના ચેરમેન અને ૬ નિયામક મંડળના સભ્યોને કારણ દર્શક નોટીસ આપવાનો મામલો ચર્ચાસ્પદ બન્યો છે.